stanford-oval/wikipedia huggingface dataset:
Power over Ethernet
Standardit

Power over Ethernet on alkujaan standardoitu IEEE 802.3af (2003) -standardissa. Yksittäisen tehoa syöttävän laitteen (PSE = Power sourcing equipment) suurin syöttöteho saa olla 15,4 W, josta kaapelihäviöiden jälkeen liitettävälle laitteelle (PD = Powered Device) jää vähintään 12,95 W. Syöttöjännitteen on oltava vähintään 44 V (DC) ja korkeintaan 57 V, ja PD-laitteen päässä on käytettävissä 37–57 V. Virta on maksimissaan 350 mA. Kaapelin pituus ei saa ylittää 100 metriä eikä parin resistanssi 20 ohmia. Teholuokkia on yhteensä kolme, jotka PSE ja PD neuvottelevat keskenään.
Suurempaan tehontarpeeseen luotiin PoE+ (PoE plus), joka määritellään standardin päivitetyssä versiossa IEEE 802.3at (2009). PoE+-laitteen suurin tehontarve saa olla 25,5 W kun syöttöteho on maksimissaan 30 W. Kaapelin on oltava vähintään CAT 5 ja parin resistanssin korkeintaan 12.5 Ω. Nämä molemmat standardit on yhdistetty IEEE 802.3 (2012) julkaisussa.
IEEE 802.3bu (2016) määrittelee lisäksi vain yhtä datalinjaparia käyttävän Power over Data Lines (PoDL) tekniikan ja sille 10 teholuokkaa PD-laitteelle välillä 0,5–50 W. Kaapelivaatimukset kuten PoE+:ssa.
IEEE 802.3bt-2018 -standardi on julkaistu 31. tammikuuta 2019. "4PPoE" -standardi lisää vielä kaksi suurempaa teholuokkaa: 55 W (Type 3) ja 90–100 W (Type 4). Näillä kummankin johdinparin on kyettävä kuljettamaan virtaa 600 mA (Type 3) tai jopa 960 mA (Type 4).
Standardoidun PoE:n lisäksi on yleisesti käytössä epästandardeja tapoja syöttää käyttösähkö päätelaitteelle datakaapelissa. Yleisin menettely on, että päätelaitteen oma virtalähde kytketään kaapelin väliin toisessa päässä ja laite joko osaa ottaa sähkönsä datakaapelista suoraan tai senkin päähän tulee väliin haaroitin datalle ja käyttösähkölle. Tekniikka kulkee yleisesti nimellä Passive PoE, joka tarkoittaa, että siihen ei ole rakennettu standardin vaatimaa laitteen tunnistusta ja tehon valvontaa.
Toteutus

Virransyöttöön tarvitaan PoE-kytkin tai injektori (Power sourcing equipment, PSE). Virta syötetään kaapeliin joko parikaapelin käyttämättömien parien kautta (mode B) tai datan seassa (mode A). Mode B on mahdollista vain 10/100 Mbit siirtoluokilla, jotka eivät käytä molempia pareja datan siirtoon. Molempien parien käyttö yhtä aikaa on kielletty 2009-vuoden standardissa, mutta pakollinen vuoden 2018 standardin suurimmilla teholuokilla. PoE+-yhteensopivan laitteen tulee osata vastaanottaa käyttöjännite kummalla tavalla tahansa. Parikaapeliin syötetty jännite vaihtelee 44–57 voltin välillä riippuen tapauksesta ja häviöistä. Liitettävä laite muodostaa tästä PoE-jännitteestä itselleen sopivan käyttöjännitteen.
Liitettävien laitteiden on oltava PoE-yhteensopivia.
Liitettävä laite tulee tunnistaa fyysisellä tasolla. Lisäksi PD:n on ilmoitettava teholuokkansa ennen syöttöjännitteen kytkeytymistä.
Prinsessa Zelda

| Prinsessa Zelda |
| --- | --- |

Pelisarja:  The Legend of Zelda
Ensimmäinen peli:  The Legend of Zelda 1986
Luoja:  Shigeru Miyamoto
Ääninäyttelijä (japani):  Naomi Fujisawa Mariko Kōda   Jun Mizusawa   Hikari Tachibana   Akane Omae   Yuu Shimamura
Lisää peliartikkeleitavideopelien teemasivulla
Prinsessa Zelda (jap. ゼルダ姫, Zeruda-hime) on kuvitteellinen pelihahmo Nintendon The Legend of Zelda -pelisarjasta. Hän on Hyrulen kuningasperheen jäsen. Vaikka pelisarjan nimi viittaa prinsessa Zeldaan, peleissä pelataan vihreäpukuisella sankarilla nimeltä Link. Yleensä Ganonin (myös Ganondorf) palvelijat kaappavat Zeldan peleissä, ja pelaajan täytyy pelastaa Zelda. Pääsarjan peleissä Zelda ei ole koskaan ollut pelattavana.
Hahmon luoja Shigeru Miyamoto on sanonut hahmon nimen inspiraation tulleen Zelda Fitzgeraldin nimestä. Nimeä voi myös yhdistää Deltaan, joka tarkoittaa kolmionmuotoista, minkälainen myös triforce on. Nykykreikan sana  δελτα (delta) on äännettynä dhelda mikä on tyypillisesti käännetty katakanalle (yksi japanin kirjoitusjärjestelmistä) ゼルダ zeruda.
Ominaispiirteet

Kuten Linkillä, Zeldallakin on ollut erilaisia ruumiillistumia sarjan eri osissa. Yleensä hänet on kuvattu lapseksi, mutta aikuisena hänet on nähty peleissä Ocarina of Time, The Adventure of Link ja 
Twilight Princess.
Zeldalla on suipot korvat kuten Linkillä. Hänellä on myös yleensä vaaleat tai ruskeat hiukset. Yleensä hän käyttää kuninkaallista iltapukua ja koristeellisia koruja.
Yhdistyneenä jumalatar Nayruun ja viisauden triforceen Zeldalla on hyvä päätöksentekokyky useimmissa asioissa – tosin tämä ei estä häntä joutumasta kaapatuksi. Usein Zeldalla on myös psyykkisiä ja maagisia voimia, esimerkiksi telepaattisia kykyjä. Voimakkaimmillaan hän voi langettaa loitsuja sekä rikkoa esteitä ja sinettejä. Zeldan alter egolla Sheikillä on omat voimansa.
Esiintymiset

Zelda on myös esiintynyt muissakin kuin  The Legend of Zelda -pelisarjan peleissä. Philipsin CD-i-peleissä Zelda esiintyi kolme kertaa, ja näissä peleissä Zelda oli myös pelattavana ensi kerran. Koska pelit ovat heikkolaatuisia eivätkä ne ole Nintendon tekemiä, eivät fanit laske niitä kuuluvaksi pääsarjaan. Super Smash Bros. Melee -pelissä Zelda on pelattavana hahmona, myös alter egonaan Sheikkinä. Pelaamisen aikana Zelda voi vaihtaa muotoaan Sheikiksi, ja täten ottaa käyttöönsä Sheikin voimat. Hän esiintyy myös Super Smash Bros. Brawl -pelissä missä hän on myös pelattavana hahmona ja voi myös siinäkin muuttua Sheikiksi.
Zelda esiintyy myös vuonna 2009 julkaistussa The Legend of Zelda: Spirit Tracks -pelissä tärkeässä osassa Linkin mukana. Zelda voi ottaa haltuunsa Phantomin, jota pelaaja voi ohjailla.
Esiintymiset > Valiant Comicsin The Legend of Zelda -sarjakuvat

Valiant Comicsin The Legend of Zelda -sarjakuvia julkaistiin Suomessa Nintendo-lehdessä. Niissä Linkillä ja Zeldalla on usein romanttisia tunteita toisiaan kohtaan, tosin Link ilmaisee tunteensa Zeldaa paremmin. Monet sarjakuvan hahmoista ja paikoista ovat samanlaisia kuin animaatiosarjassa esitellyt. Sarjakuvassa Zelda on hyvin uskollinen Triforcea kohtaan.
Vaikutus kulttuuriin

Yhdysvaltalainen näyttelijä Robin Williams nimesi tyttärensä Zeldan mukaan, koska hänen poikansa on pelisarjan uskollinen fani.
Prinsessa Zelda Valiant Comicsin julkaisemassa sarjakuvassa.
Polkin piirikunta (Oregon)

Polkin piirikunta (engl. Polk County) on Yhdysvaltojen Oregonin osavaltiossa sijaitseva piirikunta. Sen väkiluku oli 86 085 vuonna 2019. Piirikunnan hallintokeskus on Dallasin kaupunki. Piirikunta on perustettu 22. joulukuuta 1845.
Aiheesta muualla

Kuvia tai muita tiedostoja aiheesta Polkin piirikunta (Oregon) Wikimedia Commonsissa
Postijoki

| Postijoki |
| --- | --- |
Alkulähde:  Sänkivaarantyvi / Naukusselkä, Inari
Laskupaikka:  Vaskojoki, Inari
Maat:  Suomi
Pituus:  n. 28 km
Postijoki (pohjoissaameksi Boastajohka) on Lemmenjoen kansallispuistossa virtaava noin 28 kilometrin pituinen Vaskojoen sivujoki, joka saa alkunsa Sänkivaarantyven ja Naukusselän tuntureilta. Sen sivujokia ovat muun muassa Geresája, Vasarovanoja sekä kullankaivuustaan tunnettu Miessijoki. Postijoen latvalla sijaitsee Metsähallituksen ylläpitämä autiotupa.
Polkin piirikunta (Florida)

Polkin piirikunta (engl. Polk County) on Yhdysvaltojen Floridan osavaltiossa sijaitseva piirikunta. Sen väkiluku oli 724 777 vuonna 2019. Piirikunnan hallintokeskus on Bartowin kaupunki. Piirikunta perustettiin 8. helmikuuta 1861.
Aiheesta muualla

Kuvia tai muita tiedostoja aiheesta Polkin piirikunta (Florida) Wikimedia Commonsissa
Prime Time Collection

| Prime Time Collection Suburban Tribe |
| --- | --- | --- |

Kokoelmalevyn tiedot
 Julkaistu: 1998
 Formaatti: CD
 Tyylilaji: alternative metal
 Kesto: 77.17
 Levy-yhtiö: Zen Garden
Suburban Triben muut julkaisut
| Panorama 1997 | Prime Time Collection 1998 | Elektro 57 1998 |
Prime Time Collection on Suburban Triben kokoelma-albumi, joka julkaistiin vuonna 1998 levymerkillä Zen Garden Records.
Kappaleet

Life On Mars – 3.15 (säv. ja san. David Bowie)
To and Fro – 3.33 (säv. ja san. Janne Joutsenniemi)
Silence – 3.24 (säv. Joutsenniemi, san. Alec Hirst-Gee)
First Spring Day – 4.26 (säv. ja san. Joutsenniemi)
Purity – 4.08 (säv. ja san. Joutsenniemi)
Out of Bounds – 5.14 (säv. ja san. Joutsenniemi)
Impossible – 3.01 (säv. ja san. Joutsenniemi)
One of My Little Memories – 4.10 (säv. ja san. Joutsenniemi)
Frequency – 4.18 (säv. Joutsenniemi, san. Hirst-Gee, Jouni Markkanen)
Idle – 3.12 (säv. ja san. Joutsenniemi)
Sunflower – 3.27 (säv. ja san. Roope Sirén)
Alley Cats – 3.33 (säv. Kalle Ahola, Kie Von Hertzen, san. Joutsenniemi, Ahola)
Answer to Life – 4.52 (säv. ja san. Jim Pembroke)
Sabotage – 2.32 (säv. ja san. Adam Horovitz, Adam Yauch, Michael Diamond)
Not to Touch the Earth – 4.03 (säv. Jim Morrison)
Nightingale – 3.00 (säv. ja san. Sirén)
Voice with a Smile – 5.00 (säv. ja san. Joutsenniemi)
Easy – 4.03 (säv. ja san. Hirst-Gee, Sirén)
Two Stones – 4.14 (säv. ja san. Joutsenniemi)
Goodbye – 3.52 (säv. ja san. Joutsenniemi)
Aiheesta muualla

Prime Time Collection discogs.com -sivustolla (englanniksi)
Suburban Tribe
| --- | --- |
Studioalbumit:   Primitive  Purity  Panorama  Elektro 57  Suburban Tribe  Manimal  ¡Revolt Now!  Now and Ever After 
Kokoelmat:   Prime Time Collection  Recollection 
Muuta:  Diskografia
Piste.

| Piste>  Ideaali & Jay Who? |
| --- | --- | --- |

Studioalbumin tiedot
 Julkaistu: 21. huhtikuuta 2009
 Formaatti: CD
 Tuottaja(t): OP Beats, TK, MGI, S-Prod, Don P, Roitzu, Jay Who?, Timo Pieni Huijaus
 Tyylilaji: rap
 Levy-yhtiö: Ideaali Productions (omakustanne)
Ideaalin & Jay Who?:n muut julkaisut
|   | Piste. 2009 | Pidä se hengissä 2011 |
Piste. on suomalaisen rap-duo Ideaali & Jay Who?:n albumi, joka julkaistiin 21. huhtikuuta 2009. Yhtye laittoi albumin myöhemmin ilmaiseen levitykseen.
Kappaleet

Piste
Älä särje sitä
Ongelmii
Ei vielä
Pysähdy
Jos kuljet siellä
Noidankehä
Niin pienii (mukana Iisakki)
Hengittää (mukana Ralphe & Jannew)
Tän kerran
Ohi
Yhtä täs
Lähtöjä
Täältä (mukana Iisakki)
Tuottajat

OP Beats: 1, 2, 12
TK: 3
MGI: 4, 13
S-Prod: 5, 8, 11
Don P: 6
Roitzu: 7
Jay Who?: 9, 10
Timo Pieni Huijaus: 14
Arvostelut

Tuoreet Platat:
Pooja Bhatt

| Pooja Bhatt |
| --- | --- |
 Pooja Bhatt vuonna 2019.
Henkilötiedot
Syntynyt: 24. helmikuuta 1972 (ikä 52) Bombay, Maharashtra, Intia
Ammatti:  näyttelijä, elokuvatuottaja, elokuvaohjaaja
Puoliso:  Manish Makhija  (vih. 2003; asumusero 2014)
Näyttelijä
Aktiivisena:  1989–
Aiheesta muualla
IMDb 
AllMovie
Pooja Bhatt (s. 24. helmikuuta 1972 Bombay) on intialainen näyttelijä, elokuvatuottaja ja -ohjaaja, joka työskentelee hindinkielisessä elokuvateollisuudessa.
Varhainen elämä

Bhattin vanhemmat ovat elokuvantekijä Mahesh Bhatt ja Kiran Bhatt (Lorraine Bright). Hän on isänsä puolelta gujarati ja äitinsä puolelta englantilaista, skottilaista, armenialaista ja burmalaista alkuperää. Hänen äitipuolensa on näyttelijä Soni Razdan. Hänellä on veli Rahul Bhatt sekä sisarpuolet Shaheen Bhatt ja näyttelijä Alia Bhatt.
Filmografia

| Vuosi | Elokuva | Rooli | Muuta |
| --- | --- | --- | --- |
| 1989 | Daddy | Pooja |  |
| 1991 | Dil Hai Ki Manta Nahin | Pooja Dharamchand |  |
| 1991 | Sadak | Pooja |  |
| 1992 | Prem Deewane | Radha |  |
| 1992 | Jaanam | Anjali |  |
| 1992 | Saatwan Aasman | Pooja Malhotra |  |
| 1992 | Junoon | Tohtori Nita V. Chauhan |  |
| 1993 | Phir Teri Kahani Yaad Aayee | Pooja |  |
| 1993 | Sir | Pooja |  |
| 1993 | Chor Aur Chaand | Reema D. Seth |  |
| 1993 | Pehla Nasha | Monica |  |
| 1993 | Tadipaar | Mohinidevi/Namkeen |  |
| 1994 | Kranti Kshetra | Pooja |  |
| 1994 | Naaraaz | Sonia |  |
| 1995 | Gunehgar | Pooja Thakur |  |
| 1995 | Hum Dono | Priyanka Surendra Gupta |  |
| 1995 | Angrakshak | Priyanka ”Priya” Choudhary |  |
| 1996 | Kalloori Vaasal | Pooja | Tamilinkielinen elokuva |
| 1996 | Chaahat | Pooja |  |
| 1997 | Tamanna | Tamanna Ali Sayed |  |
| 1997 | Border | Kamla Sodhi |  |
| 1998 | Yeh Aashiqui Meri | Anju |  |
| 1998 | Kabhi Na Kabhi | Tina |  |
| 1998 | Angaaray | Pooja |  |
| 1998 | Zakhm | Rouva Desai |  |
| 2009 | Sanam Teri Kasam | Seema Khanna |  |
| 2010 | Everybody Says I’m Fine! | Tanya |  |
| 2020 | Sadak 2 | Pooja Varma |  |
| 2021 | Bombay Begums | Rani | Websarja |
Aiheesta muualla

Wikimedia Commonsissa on kuvia tai muita tiedostoja aiheesta .
Pooja Bhatt Internet Movie Databasessa. (englanniksi)
Pooja Bhatt Allmoviessa (englanniksi)
Powerbomb

Batista suorittaa Batista Bombia Edgelle.
Powerbomb on showpainissa käytetty liiketyyppi, josta on useita variaatioita. Liikkeessä vastustaja nostetaan jalkovälistä hartioille istumaan ja paiskataan selälleen mattoon. Omia versioitaan liikkeestä käyttävät esimerkiksi Batista, nimellä Batista Bomb ja The Undertaker, nimellä The Last Ride.
Muunnelmia > Last Ride

Last Ride on Undertakerin käyttämä versio powerbombista. Siinä vastustaja nostetaan olkapäiltä ilmaan housuistaan ennen kuin paiskataan selälleen mattoon
Muunnelmia > Jackknife

Jackknife on powerbombin versio, jossa juostaan samalla, kun vastustaja paiskataan mattoon. Jackknifessa vastustajaa ei paiskata kuitenkaan selälleen vaan hartiat edellä. Tätä versiota käyttää muun muassa Kevin Nash.
Muunnelmia > Sitout Powerbomb

Toiselta nimeltään Sitdown Powerbomb, joka on mikä tahansa powerbomb jossa pudottaudutaan istualtaan maahan iskien vastustaja selälleen maahan. Liike
voidaan tehdä useista muunnelmista. Kaikista yleisin versio on, kun vastus on laitettu seisovaan neck scissors-asentoon, ja sitten nostettu vastuksen
olkapäille. Tässä vaiheessa vastustaja heitetään maahan, ja tekijä samaan aikaan kaatuu istuvaan asentoon. Kuuluisimpia versioita ovat Batistan
käyttämä Batista Bomb.
RBBP6

RBBP6 (myös pRB) on proteiini, jota ihmisellä koodaa RBBP6-geeni.
Malli RBBP6-proteiinin rakenteesta.
RBBP6-proteiini sitoutuu moniin muihin proteiineihin ja sillä on yhteysvaikutuksia YBX1-proteiinin kanssa. Se vaikuttaa syövän leviämiseen pyrkimällä estämään hallitsematonta solun kasvamista ja tukahduttamalla solujen leviämisen.
PRB-geenin toimintaa säätelee solysyklistä riippuvainen fosforylaatio.
Aiheesta muualla

https://www.ncbi.nlm.nih.gov/pubmed/8595913
https://www.ncbi.nlm.nih.gov/pmc/articles/PMC1360078/
Pooja Hegde

| Pooja Hegde |
| --- | --- |
 Pooja Hegde vuonna 2020.
Henkilötiedot
Syntynyt: 13. lokakuuta 1990 (ikä 33) Bombay, Maharashtra, Intia
Ammatti:  näyttelijä
Näyttelijä
Aktiivisena:  2012–
Aiheesta muualla
IMDb 
AllMovie
Pooja Hegde (s. 13. lokakuuta 1990 Bombay, Maharashtra, Intia) on intialainen näyttelijä, joka työskentelee pääasiassa telugun- ja hindinkielisissä elokuvateollisuuksissa. Hänet kruunattiin toiseksi perintöprinsessaksi Miss Universe India 2010 -kilpailussa. Hänen ensimmäinen elokuvansa oli tamilinkielinen supersankarielokuva Mugamoodi (2012). Hänen ensimmäinen teluguelokuvansa oli romanttinen komedia Oka Laila Kosam (2014). Vuonna 2016 hän näytteli Hrithik Roshanin kanssa ensimmäisessä hindielokuvassaan Mohenjo Darossa.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2012 | Mugamoodi | Shakthi | Tamili |  |
| 2014 | Oka Laila Kosam | Nandana | Telugu |  |
| 2014 | Mukunda | Gopika | Telugu |  |
| 2016 | Mohenjo Daro | Chaani | Hindi |  |
| 2017 | Duvvada Jagannadham | Pooja | Telugu |  |
| 2018 | Rangasthalam | Itsenään | Telugu | Erikoisesiintyminen laulussa ”Jigelu Rani” |
| 2018 | Saakshyam | Soundarya Lahari | Telugu |  |
| 2018 | Aravinda Sametha Veera Raghava | Aravinda | Telugu |  |
| 2019 | Maharshi | Pooja | Telugu |  |
| 2019 | Gaddalakonda Ganesh | Sridevi | Telugu |  |
| 2019 | Housefull 4 | Rajkumari Mala/Pooja | Hindi |  |
| 2020 | Ala Vaikunthapurramuloo | Amulya | Telugu |  |
| 2021 | Most Eligible Bachelor | Vibha | Telugu |  |
| 2022 | Radhe Shyam | Prerana | Telugu |  |
| 2022 | Radhe Shyam | Prerana | Hindi |  |
| 2022 | Beast | Preethi | Tamili |  |
| 2022 | Acharya | Neelambari | Telugu |  |
| 2022 | F3: Fun and Frustration | Itsenään | Telugu | Erikoisesiintyminen laulussa ”Life Ante Itta Vundaala” |
| 2022 | Cirkus | Mala Chauhan | Hindi |  |
| 2023 | Kisi Ka Bhai Kisi Ki Jaan | Gundamaneni Bhagyalakshmi | Hindi |  |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2013 | Mugamoodi | South Indian International Movie Awards | Paras naistulokas – tamili | Ehdokkuus |
| 2015 | Oka Laila Kosam | South Indian International Movie Awards | Paras naistulokas – telugu | Ehdokkuus |
| 2015 | Oka Laila Kosam | Filmfare Awards South | Paras naispääosa – telugu | Ehdokkuus |
| 2016 | Mohenjo Daro | Stardust Awards | Paras naistulokas | Ehdokkuus |
| 2017 | Duvvada Jagannadham | Zee Golden Awards | Vuoden viihdyttäjä (nainen) | Voitto |
| 2019 | Aravinda Sametha Veera Raghava | Filmfare Awards South | Paras naispääosa – telugu | Ehdokkuus |
| 2020 | Maharshi | South Indian International Movie Awards | Paras naispääosa – telugu | Ehdokkuus |
| 2020 | Maharshi | Zee Cine Awards Telugu | Suosikkinäyttelijätär | Voitto |
| 2021 | Ala Vaikunthapurramuloo | Sakshi Excellence Awards | Paras naisnäyttelijä | Voitto |
| 2021 | Ala Vaikunthapurramuloo | South Indian International Movie Awards | Paras naispääosa – telugu | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Pooja Hegde Internet Movie Databasessa. (englanniksi)
Pooja Hegde Allmoviessa (englanniksi)
Pietarsaaren Saalem-seurakunta

| Pietarsaaren Saalem |
| --- | --- |

 Pietarsaaren Saalem-kirkko.
Suuntautuminen:  Helluntaiherätys
Perustettu:  1934
Pastori:  Tuomas Vuorinen
Pääkirkko:  Saalem Jaakonkatu 25 68600 Pietarsaari
Jäseniä:  n. 230 (2012)
TV:  TV7
Aiheesta muualla
Sivusto
Infobox OKVirheellinen NIMI-arvo: 
Pietarsaaren Saalem-seurakunta on pietarsaarelainen helluntaiseurakunta. Seurakunta on perustettu vuonna 1934. Seurakunnan keskeisiä toimintamuotoja ovat viikottaisten jumalanpalvelusten ja rukouskokousten lisäksi nuorten illat, lapsityö, kuorotoiminta ja lähetystyö Maltalla. Seurakunnalla on noin 230 jäsentä. Seurakunnan pastorina on toiminut vuodesta 2016 lähtien Tuomas Vuorinen.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia > Suomenkielisen helluntaiherätyksen tausta

Pietarsaaressa kokoontui 1920-luvulla pieni suomenkielinen vapaakirkollinen rukouspiiri. Alkuaikoina helluntaiherätyksen suurimmat kesäjuhlat olivat kaksikielisiä, mutta varsinaista suomenkielistä toimintaa ei juurikaan. Suomenkielisistä helluntaiherätyksen puhujista Pietarsaaressa vierailivat muun muassa Akseli Puhakainen, Valdemar Lindbohm ja Evert Jäppinen.
Syksyllä 1927 Sanfrid ja Ernst Mattson vuokrasivat työväentalon hengellisten kokousten käyttöön. Saarnaaja Eino Heinonen vieraili Pietarsaaressa ja kälviäläinen kitarakuoro vieraili ensimmäisissä tilaisuuksissa. Kokoustoiminta jatkui tämän jälkeen muun muassa palokunnantalolla ja vapaakirkon Ebeneser-rukoushuoneella. Työ jatkui kaksikielisenä Elim-seurakunnan yhteydessä vuoteen 1934 asti.
Historia > Seurakunnan perustaminen

Suomenkielisen työn laajentuessa ryhmittymä päätti järjestäytyä omaksi seurakunnakseen. Järjestäytymiskokous pidettiin 8. huhtikuuta 1934. Puheenjohtajana kokoukselle oli Eino Heinonen. Seurakuntaan liittyi heti 39 henkilöä. Seurakunnan johtajaksi valittiin Ernst Mattson, joka oli aloittanut suomenkielisen työn yhdessä veljensä Sanfridin kanssa. Mattsonit pitivät myös polkupyörä- ja urheiluliikettä Pietarsaaressa
1930-luvulta lähtien seurakunnassa on ollut lähetysherätystä. Rukoushuoneella pidettiin vuosina 1935–1937 kolme lähetyskurssia, joiden opettajina toimivat Ensio Mustonen ja Toimi Yrjölä.
Historia > Toisen maailmansodan jälkeen

Seurakunnan lähetyskurssit siirtyivät Luotoon, jonne rakennettiin lähetyskoti vuonna 1946. Seurakunnan ensimmäisenä lähettinä toimi Mirjam Paukku Singaporessa ja myöhemmin Malesiassa vuodesta 1951. Samana vuonna myös Anna-Liisa ja Sanfrid Mattson aloittivat työnsä Suomen ensimmäisinä helluntailähetyssaarnaajina. Heidän työnsä rekisteröitiin Kaikille Luoduille -säätiön nimiin.
Vuonna 1961 seurakuntaa kohtasi tragedia, kun Ernst Mattson kuoli Koivulahden lentoturmassa. Tapahtuma kosketti syvästi seurakunnan yhteisöä. Seurakunnan jäsenmäärä ylsi huippuunsa 1980-luvun lopulla.
Rukoushuone

Pietarsaaren Saalem-seurakunnan tilaisuuksia järjestettiin pitkään työväentalolla. Nykyinen rukoushuone valmistui vuonna 1950 Jaakonkadulle. Saalem-rukoushuone on yksi ensimmäisistä sodan jälkeen rakennetuista helluntaiseurakuntien kirkkorakennuksista Suomessa.
Saarnaajat

Seuraavat henkilöt ovat toimineet Saalem-seurakunnan pastoreina:
1942–1946: Oskar Tillander
1947–1959: Viljo Joensuu
1960–1965: Arvo Hankkio
1965–1970: Yrjö Norppa
1970–1977: Martti Karvonen
1977: Toivo Viitala
1977–1980: Jaakko Romu
1980–1985: Viljo Paavola
1983: Kauno Parviainen
1985–1986: Matti Heikkilä
1988–1989: Teuvo Kopra
1989: Jussi Jokisaari
1990–1995: Jari Sjöstrand
1995–2000: Ensio Hautakangas
2000–2001: Tauno Toukola
2001–2007: Eino Koistinen ja Arja Koistinen
2007–2008: Tauno Toukola
2008–2010: Teuvo Tikkanen
2010–2015: Eino Koistinen
2016→ Tuomas Vuorinen
Aiheesta muualla

Kuvia tai muita tiedostoja aiheesta Pietarsaaren Saalem-seurakunta Wikimedia Commonsissa
Lentämisen teoriakoulutus

Lentämisen teoriakoulutus on lentolupakirjoihin ilmailuviranomaisen vaatima teoreettinen oppi. Seuraava kuvaus kuvailee kiinteäsiipisten ilma-alusten ohjaajan teoriakoulutuksen pääpiirteet olematta koulutusmateriaali, mutta kuvaten sen sisältöä. Opetuksen laajuus vaihtelee ollen suurempi moottoroiduilla ilma-aluksilla kuin purjelentokoneilla ja liitovarjoilla. Ammattilentäjille vaatimukset ovat alla esiteltyjä vaativammat.
Ilmailulaki, ilmailumääräykset

Siviili-ilmailun säännöt noudattelevat kansainvälisen siviili-ilmailujärjestön ICAOn 1940-luvulla laatimia ohjeita. Niistä muun muassa Euroopan unioni, Yhdysvallat ja perinteiset suuret ilmailumaat kuten Englanti, Ranska, Saksa ja Venäjä ovat laatineet omat ilmailumääräyksensä. Euroopan lentoturvallisuusviranomainen on EASA ja Euroopan lennonhallintaorganisaatio on Eurocontrol, joiden määräykset pätevät koko EU:n alueella. Kansallisia määräyksiä on edelleen. Suomessa lentoturvallisuusviranomainen ja ilmailumääräysten laatija ja niiden noudattamisen valvoja oli Ilmailulaitos, jonka sisällä toimi Lentoturvallisuushallinto, nyttemmin Trafi.
Suomessa ylin ilmailua koskeva määräys on vuonna 2005 päivitetty ilmailulaki. Sitä täydentää Ilmailuasetus. Lentoturvallisuushallinnon julkaisemat Lentomääräykset ovat kattavin lentämistä säätelevä määräysten kokoelma.
Lentoturvallisuushallinto seuraa ilmailua jatkuvasti ja julkaisee kuukausittain muutoksia ilmailun pysyväisluonteisiin määräyksiin, esimerkiksi Suomen ilmailukäsikirjaan (AIP). Päivittäin annetaan NOTAM-tiedotteita (Notices to airmen, tiedotteita lentäjille), jossa ilmoitetaan esimerkiksi jonkin lentokentän lyhytaikaisista lentorajoituksista.
Lentokoulutuksessa ilmailumääräykset on eräs oppiaine, jonka tenttiminen vaaditaan ennen yksinlentoja.
Lentokonerakenteet

Lentokonerakenteet opetetaan lentäjälle, jotta hän ymmärtää etenkin lentokoneen liikehtimiskyvyn ja kuormankantokyvyn. Rakenteiden huollettavuuden ja toisaalta esimerkiksi mahdollisen korroosion aikaansaaman lujuuden menetys opetetaan kaikille lentäjille.
Lentokoneen kuormitus muodostuu sen painosta, aerodynaamisesta nostovoimasta ja vastuksesta, työntövoimasta ja kiihtyvyyskuormista. Lentokoneen suorituskyky ja rasitukset riippuvat koneen painosta - siksi lentokoneen rakenne pyritään tekemään mahdollisimman keveäksi.
Lentokonemittarit

nopeusmittari
keinohorisontti
korkeusmittari
kaarto- ja luisumittari
suuntahyrrä
variometri
moottorien valvontamittarit
mekaaniset mittarit ja tietokonenäytöt
Head Up Display